ફિલ્મનાં ગીત-સંગીતના પાસા પાછળ પણ ઘણી જ જહેમત ઉઠાવાઈ હતી. પરેશ નાયકે માત્ર કચ્છી લોકસંગીત જ ફિલ્મમાં ન મૂકતાં તેને વેસ્ટર્ન ક્લાસિકલનો પણ ટચ મળે તે માટે પ્રયત્ન કર્યા હતા. બંનેે પ્રકારના સંગીતને વાપરીને ભક્તકવિ રતનબાઈની રચનાઓ, મહેશ્વરી મેઘવાળ સમાજનું વિદાય ગીત, મહેશ સોલંકીની રચનાને કચ્છી ગાયકો ધનબાઈ ગઢવી, ઇસ્માઇલ પારા, ઇસ્માઇલ મીર અને અમીના મીરના કંઠે સંગીત નિર્દેશક વનરાજ ભાટિયાએ ગવડાવ્યા હતા.